Petro-fisho

Petro-fisho (Synanceia) esas genero di noktala karnivora fishi kun venenoza longa dorni, qui esas danjeroza e mem mortala por homi. Li esas la maxim venenoza tipi di fishi konocata.

Ca fishi ordinare habitas neprofunda aqui, nome laguni, en tropikala regioni dil oceani Indiana e Pacifiko. Tamen, kelka speci anke povas habitar fluvii. La genero deskriptesis unesmafoye da Germana naturalisti Marcus Elieser Bloch e Johann Gottlob Theaenus Schneider, en 1801.

Li manjas precipue mikra fishi e krustacei, qui kaptesas quike. La nomo "petro-fisho" esas pro ke ca speci kamuflas su adoptanta koloro semblanta petro. Pro to, nateri povas ne vidar li e pazar li, eventanta acidenti qua povas esar mortigiva se ne rapide ed efikive traktata.

 Extera ligilo 
 geomar

Kategorio:Fishi